Prokop Siostrzonek

Prokop Siostrzonek OSB (občianskym menom Petr Prokop Siostrzonek; * 9. august 1957, Český Těšín) je rímskokatolícky kňaz, benediktínsky mních a prior břevnovského kláštora.

Život 
Siostrzonek pochádza z Českého Těšína, kde taktiež absolvoval gymnázium. V rokoch 1976 – 1983 študoval teológiu na Cyrilometodějskej bohosloveckej fakulte v Litoměřiciach.

V rokoch 1979 – 1981 absolvoval základnú vojenskú službu. Počas štúdií tajne vstúpil do benediktínskeho rádu, čo neskôr ŠtB odhalila. Za kňaza bol vysvätený v Olomouci 25. júna 1983. Po vysviacke pôsobil ako kňaz vo farnostiach olomouckého arcibiskupstva. Po odmietnutí ponuky na spoluprácu s ŠtB stratil štátny súhlas na vykonávanie funkcie kňaza a pracoval v Tesle Rožnov (1987 – 1988).

V roku 1990 bol vymenovaný za priora Benediktínskeho arciopátstva sv. Vojtecha a sv. Markéty v Prahe-Břevnove. Aktívne sa v tejto dobe podieľal na príprave reštitúcie břevnovského kláštora, spolu s Janom Anastázom Opaskom.

Knihy 
 Doteky Vánoc (2004)
 Vánoční slovník (2004)
 Řehole Benediktova s Prokopem Siostrzonkem (2005)
 Besedy o obnově břevnovského kláštera (2007)
 Ranní zamyšlení s Prokopem Siostrzonkem (2008)

Referencie

Pozri aj 
 Břevnovský kláštor

Iné projekty

Externé odkazy 
 Rozhovor v rozhlase 52/2001
 Rozhovor na Elanplus
 Převor: Opravovat klášter je jak natírat Eiffelovku. Stále dokola, rozhovor pre Denik.cz, 12. 1. 2013

Zdroj 

Českí rímskokatolícki kňazi
Benediktíni
Kresťanskí spisovatelia
Sliezske osobnosti